หุ้นไทยปิดเช้าบวก 3.71จุด
ดัชนีหุ้นไทยช่วงเช้าปรับตัวขึ้นตามตลาดหุ้นทั่วโลกดัชนี ปิดที่ 1,039.92 จุดเพิ่มขึ้น 3.71จุด
16 ก.ย. 2554

ดัชนีหุ้นไทยช่วงเช้าปรับตัวขึ้นตามตลาดหุ้นทั่วโลกดัชนี ปิดที่ 1,039.92 จุดเพิ่มขึ้น 3.71จุด
ดัชนีหุ้นไทยช่วงเช้าวันที่ 16 ก.ย.ปรับตัวขึ้นตามตลาดหุ้นทั่วโลก ดัชนีปิดที่ 1,039.92 จุดเพิ่มขึ้น 3.71จุดหรือ 0.36%ด้วยมูลค่าการซื้อขาย 10,422 ล้านบาท ดัชนีเคลื่อนไหวระหว่าง1,038.61- 1,044.94จุด
นักวิเคราะห์บริษัทหลักทรัพย์(บล.)ดีบีเอสวิคเคอร์สวิเคราะห์ว่า ในระยะสั้นมีโอกาสปรับขึ้นต่อนักลงทุนลดความกังวลกับปัญหาหนี้สินในยูโรโซนลงหลังจากธนาคารกลางยุโรป( ECB)ประกาศว่าจะอัดฉีดสภาพคล่องในรูปสกุลเงินดอลลาร์เข้าสู่ภาคธนาคารของยุโรป ด้วยการปล่อยเงินกู้ให้กับธนาคารพาณิชย์ในยูโรโซนเป็นเวลา 3 เดือนจนถึงช่วงปลายปีนี้ 
ขณะที่ปัญหาการผิดนัดชำระหนี้ของกรีซก็ผ่อนคลายเมื่อภาคเอกชนผู้ถือครองพันธบัตรกรีซกว่า 82% แสดงความสนใจที่จะเข้าร่วมในโครงการแลกเปลี่ยนพันธบัตร ซึ่งในส่วนนี้ยังไม่รวมกองทุนบำเหน็จบำนาญและกองทุนรวม ดังนั้นโอกาสที่กรีซจะผิดนัดชำระหนี้ในรอบนี้ก็น้อยลงมาก ประกอบกับมีความหวังว่าการประชุมเฟดในวันที่ 20-21 ก.ย.จะมีความ 
คืบหน้าเรื่องมาตรการกระตุ้นเศรษฐกิจสหรัฐเพิ่มเติม โดยหากมีมาตรการผ่อนคลายเชิงปริมาณเงินรอบที่สาม( QE3 )ก็จะมีเม็ดเงินไหลเข้ามาลงทุนในตลาดเกิดใหม่รวมถึงภูมิภาคเอเชียอีกรอบ